Α Π Ο Σ Π Α Σ Μ Α

Από το αριθ. 4/2026 πρακτικό Συνεδριάσεων

της Κοινότητας Πετραλώνων του Δήμου

Νέας Προποντίδας Χαλκιδικής

Αριθμ. Απόφασης 6/2026 

                                              Περίληψη

       Παραχώρηση άδειας χρήσης πλατείας Πετραλώνων
   Στα Πετράλωνα, σήμερα την 22η Ιουνίου 2026 ημέρα Δευτέρα και ώρα 13:30 στο Δημοτικό Κατάστημα (Γραφείο) της Κοινότητας Πετραλώνων του Δήμου Νέας Προποντίδας, συνήλθε σε συνεδρίαση το Συμβούλιο της Κοινότητας, ύστερα από την υπ’αριθμ.32723/17-6-2026 πρόσκληση του Προέδρου, που επιδόθηκε νόμιμα με αποδεικτικό στα μέλη, σύμφωνα με το άρθρο 89  του Ν.4555/2018.

        Στη συνεδρίαση έλαβαν μέρος τα μέλη του Συμβουλίου:
         ΠΑΡΟΝΤΕΣ






ΑΠΟΝΤΕΣ

1. Κωνσταντίνος Παπαδόπουλος – Πρόεδρος           
 Ουδείς

2. Μαρία Στεφανίδου

3. Κωνσταντίνος Χαντζαρίδης

     Στη συνεδρίαση παρευρέθηκε και η Βασιλεία Κοτζάστρατη, υπάλληλος του Δήμου, για τη τήρηση των πρακτικών της συνεδρίασης.

   Αφού διαπιστώθηκε νόμιμη απαρτία, δηλαδή σε σύνολο τριών (3) μελών βρέθηκαν παρόντα τα τρία (3), ο Πρόεδρος κήρυξε την έναρξη της συνεδρίασης και εισηγούμενος το  θέμα της ημερήσιας διάταξης, είπε:
   Ζητείται η παραχώρηση άδειας χρήσης της πλατείας της Κοινότητας για τη διοργάνωση μουσικών εκδηλώσεων, οι οποίες θα πραγματοποιηθούν στις 19 Ιουλίου 2026, στο πλαίσιο του εορτασμού και του παραδοσιακού πανηγυριού του Προφήτη Ηλία. Παράλληλα, ζητείται η χορήγηση κάθε άλλης προβλεπόμενης από τη νομοθεσία άδειας ή έγκρισης που απαιτείται για τη νόμιμη διεξαγωγή των εκδηλώσεων.
Το Συμβούλιο της Κοινότητας εισηγείται προς τον Δήμο την έγκριση του ανωτέρω αιτήματος, λαμβάνοντας υπόψη τον πολιτιστικό και παραδοσιακό χαρακτήρα της εκδήλωσης, καθώς και τη συμβολή της στη διατήρηση και προβολή των τοπικών εθίμων και της πολιτιστικής κληρονομιάς της περιοχής.

   Το Συμβούλιο αφού άκουσε την εισήγηση του Προέδρου, έλαβε υπόψη του     τις διατάξεις του Ν.4555/2018,  και μετά από διαλογική συζήτηση
                                   ΑΠΟΦΑΣΙΖΕΙ ΟΜΟΦΩΝΑ
  Προτείνεται η παραχώρηση της χρήσης της κεντρικής πλατείας της Κοινότητας για τη διοργάνωση μουσικών εκδηλώσεων στις 19 Ιουλίου 2026, στο πλαίσιο του εορτασμού του παραδοσιακού πανηγυριού του Προφήτη Ηλία, καθώς και η χορήγηση κάθε απαιτούμενης, σύμφωνα με την κείμενη νομοθεσία, άδειας ή έγκρισης για τη νόμιμη διεξαγωγή των εκδηλώσεων.
Η απόφαση αυτή έλαβε α.α. 6/2026
Έτσι συντάχθηκε το παρόν και υπογράφεται ως κατωτέρω:

  Ο ΠΡΟΕΔΡΟΣ           

                        

 ΤΑ ΜΕΛΗ

     Υπογραφή







Υπογραφές

ΑΚΡΙΒΕΣ ΑΝΤΙΓΡΑΦΟ

Ο ΠΡΟΕΔΡΟΣ ΤΟΥ ΣΥΜΒΟΥΛΙΟΥ

ΤΗΣ ΚΟΙΝΟΤΗΤΑΣ ΠΕΤΡΑΛΩΝΩΝ

ΚΩΝΣΤΑΝΤΙΝΟΣ ΠΑΠΑΔΟΠΟΥΛΟΣ


